Vesijuoksu
Vesijuoksua on käytetty jo vuosikymmeniä kuntoutusmuotona, mutta 2000-luvulla se on levinnyt myös kuntoilumuodoksi. Vesijuoksussa edetään vedessä pystyasennossa juoksuliikkeitä tehden. Useimmiten apuna käytetään kelluttavaa, vyötärölle sidottavaa vesivyötä. Lajin suosion myötä vesivyöt ovat tulleet myös urheilukauppoihin ja ensimmäisiin tavarataloihinkin. Vesijuoksun tekniikka ei ole vaikea, mutta vesivyön tulee olla oikeanlainen.
Liikkumisen apuvälineet
Yleisiä liikkumisen apuvälineitä ovat manuaalinen pyörätuoli, sähköpyörätuoli, rollaattori, kainalo- ja kyynärsauvat sekä kävelykeppi. Niitä käytetään tapaturman jälkeen tai sairauden takia. Vanhukset, joiden toimintakyky on huomattavasti alentunut, turvautuvat myös liikkumisen apuvälineisiin. Apuvälineiden tarkoituksena on mahdollistaa sujuvampi liikkuminen ja toiminta. Apuvälineen käyttöaika riippuu käyttäjän toiminnanvajauksen laadusta. Käyttäjät, joilla on pitkäaikainen, parantumaton vaiva tai pysyvä liikuntavamma, voivat joutua hyödyntämään apuvälinettä jopa koko elämänsä ajan. Vammaisurheilussa, kuten pyörätuolikelaus, pyörätuolikoripallo ja pyörätuolirugby, käytetään kevytrakenteisia, lajiin soveltuvia pyörätuoleja.